stanford-oval/wikipedia huggingface dataset:
Montezuma II
Aiheesta muualla

Kuvia tai muita tiedostoja aiheesta Montezuma II Wikimedia Commonsissa
| 0 | 1 | 2 |
| --- | --- | --- |
| Edeltäjä: Ahuitzotl | Asteekkien hallitsija (1502–1520) | Seuraaja: Cuitláhuac |
Montezuman kuolema ja polttohautaus Firenzen koodeksissa
Museumsinselin metroasema

Museumsinselin metroasema sisältä.
Museumsinsel on Berliinin metron asema lähellä Museumsinseliä. Asemaa käyttäa linja U5. Asema avattiin kesäkuussa 2021. Se kuuluu U5 ja U55 -linjat yhdistävään rataan, johon kuuluvat myös Rotes Rathausin ja Unter den Lindenin metroasemat.
Käännös suomeksi
Mush

Mush eli Oy MUSH Ltd on 2004 perustettu [lähde? ] eläinten ruokaa valmistava perheyritys, josta tuli vuonna 2011 osa Snellman-konsernia. Mushilla oli vuonna 2013 työntekijöitä 40 ja liikevaihto oli 6,1 miljoonaa euroa. Mush on suurin BARF-tuotteiden valmistaja ja yksi suurimmista koiranruoan valmistajista Pohjoismaissa. Mush BARF -tuotteita myydään myös ulkomailla: Ruotsista, Norjasta ja Saksasta. Toimitusjohtajana toimii Magnus Pettersson.
Mush tekee pääasiassa koiranruokaa, mutta yrityksellä on myös kaksi tuotetta kissoille. Mush BARF -tuotteissa käytetty liha on Suomesta ja lohi Norjasta. Yrityksen kaikki tuotteet ovat pakasteita.
Mongolia kesäolympialaisissa 2020

Mongolia osallistunee Tokion kesäolympialaisiin 2020. Mongolialaisurheilijat ovat saavuttaneet 2 paikkaa 1 lajissa (tilanne 4. syyskuuta 2019).
Mitalistit

Ei mitalisteja
Joukkue > Ammunta

Mongolia on saavuttanut vähintään kaksi paikkaa ammunnassa, kunhan mongolialaisurheilijat saavat riittävän pistemäärän 31. toukokuuta 2020 mennessä.
| Urheilija | Laji | Peruskilpailu> Tulos | Peruskilpailu> Sijoitus | Loppukilpailu> Tulos | Loppukilpailu> Sijoitus |
| --- | --- | --- | --- | --- | --- |
|  | Miesten 10 m ilmapistooli |  |  |  |  |
|  | Naisten 10 m ilmapistooli |  |  |  |  |
Megamasso

Megamasso on japanilainen j-rock yhtye. Yhtyeen perusti Ayabie-yhtyeen entinen kitaristi Ryouhei vuonna 2006. Yhtyeen tyylilaji on visual-kei. Yhtyeen alkuperäisiin jäseniin kuuluivat Ryohein lisäksi Inzargi (laulu), Gou (basso) ja Yuuta (rummut). Yuuta kuitenkin jätti yhtyeen vuoden 2007 kesäkuussa.
Nykyiset jäsenet

Laulu: Inzargi
Kitara: Ryouhei
Basso: Gou
Diskografia > Albumit ja mini-albumit

Matataku Yoru, 17.10.2007, albumi (saatavana myös CD+DVD-versio)
Yuki Shitatari Hoshi, 21.3.2007, albumi (saatavana myös CD+DVD-versio)
Kai no Me Tou no Zokuryou, 24.1.2007, mini-albumi
Namida Neko, 6.12.2006
Diskografia > Singlet ja maxi-singlet

LIPS, 15.8.2007, maxi-single (saatavana myös CD+DVD-versio)
Hoshi furi machi nite, 6.6.2007, maxi-single
Diskografia > DVD:t

lunch box M4, 18.7.2007, pv-kokoelma
Mega-star Tokyo, 21.2.2007, live
Aiheesta muualla

Yhtyeen viralliset sivut (japaniksi)
Moreran lause

Kompleksianalyysissä Moreran lauseen mukaan alueessa D määritelty jatkuva kompleksiarvoisen funktion f integraali pitkin kaikkia umpinaisia paloittain säännöllisiä polkuja. Siis
kaikilla D:n umpinaisilla paloittain säännöllisillä poluilla. Siten jos f on yksinkertainen suljettu käyrä, on f holomorfinen jokaisessa D:n pisteessä.
Todistus

kaikilla umpinaisilla säännöllisillä poluilla C. Siten jokaiselle kahdelle yksinkertaiselle käyrälle γ1 ja γ2 D:n sisällä, joka alkaa pisteestä  z0 ∈ D ja loppuu pisteeseen z ∈ D, on voimassa
joten
on olemassa. Tämä on holomorfinen funktio ja
on myös holomorfinen.
Käyttö

Moreran lausetta voidaan käyttää osoittamaan summista tai integraaleista koostuvien funktioiden analyyttisyys. Esimerkkeinä tästä on Riemannin zeeta-funktio
ja Gammafunktio
Moreran lause antaa myös nopean todistuksen sille, että jono fn(z) analyyttisiä funktioita kompleksitason avoimessa joukossa D suppenee kohti funktiota f(z) tasaisesti jokaisessa kompaktissa osajoukossa K, on f analyyttinen. Ehto voidaan helposti rajoittamaan tapaukseen, missä K on suljettu kiekko.
Mustalampi (Kirkkonummi)

| Mustalampi |
| --- | --- |
Valtiot:  Suomi 
Paikkakunta:  Kirkkonummi
Koordinaatit:  60°01′28″N, 24°23′11″E
Järvinumero:  81V062.1.002 
Mittaustietoja
Pinnankorkeus:  8,1 m 
Rantaviiva:  1,53 km 
Pinta-ala:  0,09 km² 
 fiMustalampi 
Mustalampi (ruots. Svartträsk) on noin yhdeksän hehtaarin laajuinen järvi Kirkkonummella. Järvi sijaitsee Upinniemellä, ja se on lievästi rehevä. Mustalammen ympäristö on kallioista ja metsäistä. Mustalammen etäisyys Kirkkonummen keskustasta on noin yksitoista kilometriä etelälounaaseen; etäisyys Helsingin keskustasta on noin 35 kilometriä lounaaseen.
Mustalammella on ollut useita nimiä. Vanhin tunnettu muoto on Hakipää Träsk, joka on johdettu Haukipää-nimisestä niemestä. Myös nimeä Tunturijärvi on käytetty.
Montserrat (täsmennyssivu)

Montserrat voi tarkoittaa seuraavia:
Maantiede

Montserrat, vuori Espanjan Kataloniassa
Montserrat, saari Karibianmerellä
Henkilöitä > Montserrat sukunimenä

Dolors Montserrat (s. 1973), espanjalainen poliitikko ja europarlamentaarikko
Henkilöitä > Montserrat etunimenä

Montserrat Caballé (1933–2018), katalonialainen sopraano, bel canto -laulajana
Montserrat Figueras (1942–2011), katalonialainen vanhan musiikin laulaja
Montserrat Hidalgo (s. 1968), costaricalainen uimari
Montserrat Lombard (s. 1982), brittiläinen näyttelijä
Montserrat Pujol (s. 1979), andorralainen yleisurheilija
Montserrat Torrent (s. 1926), espanjalainen urkuri
Montserrat Venturós (s. 1965), katalonialainen poliitikko.
Mojo

Mojo on afroamerikkalaiseen hoodoo-magiaan kuuluva taikaesine. Mojo on pieni pussi, joka tehdään usein kurelangalla sidotusta punaisesta flanellikankaasta. Pussissa on kasveja, eläinten osia, mineraaleja, toiveita sisältäviä papereita ja muuta vastaavaa tavaraa. Pussia pidetään yleensä vaatteiden alla.
Mojon alkuperä ja luonne

Sana ”mojo” on peräisin Afrikasta ja tuli englannin kieleen orjuuden aikana Amerikassa. Sana tunnettiin hyvin jo 1800-luvulla. Sanalle on ollut runsaasti alueellisia variaatioita kuten ”mojo hand”, ”conjure bag”, ”conjure hand”, ”toby”, ”jomo” ja ”nation sack” sekä ranskalaista alkuperää olevat ”gree-gree” ja ”gris-gris”. Haitissa afrikkalaista alkuperää olevat asukkaat kutsuvat vastaavia esineitä esimerkiksi nimillä ”wanga”, ”oanga” ja ”wanger”.
Mojon ajateltiin sisältävän yliluonnollisia voimia: sen uskottiin suojelevan kantajaansa pahuudelta, vetävänsä kantajansa puoleen rakkautta, tuovan onnea tai menestystä uhkapeleissä tai muissa raha-asioissa. Mojo voidaan myös varta vasten valmistaan jotain katalaa tarkoitusta varten, kuten aiheuttamaan impotenssi jollekin.
Mojo-pussi sisältää usein erilaisia yrttejä, jauheita, jollekin henkilölle kuuluvia asioita kuten hiuksia, kolikon tai nopan, magneetin, pyyntöjä tai rukouksia sisältävän paperin.
Pussin sitominen on tärkeä osa sen valmistamista, koska sitomisen ansiosta henki, jonka voimia mojolla pyydetään avuksi, pysyy sen sisällä. Kun mojo on valmistettu, sen voimia ylläpidetään yleensä jollain nesteellä kuten parfyymillä, voiteella tai virtsalla.
Sanan laajempi käyttö

Viittaukset mojoon, jota hyvin usein kutsuttiin myös nimillä ”nation sack” tai ”toby”, olivat yleisiä 1900-luvun blues-kappaleissa. Jotkut varhaiset blues-kappaleet muunnettiin valkoisten rock and roll -yhtyeiden musiikiksi, jolloin afroamerikkalaisesta taikauskosta tietämättömätkin ihmiset saivat kuulla mojosta kappaleiden sanoitusten kautta. Tämä on johtanut usein väärinymmärryksiin sanan merkityksestä, ja sana on saanut näin uusia käyttötarkoituksia. Tunnettu esimerkki on Jim Morrisonin itselleen antama nimi ”Mr. Mojo Risin’” kappaleessa ”L.A. Woman”. Kyseessä on anagrammi hänen nimestään. Tässä mielessä sanaa käytettiin myös tunnetussa vuoden 1999 elokuvassa Austin Powers – agentti joka tuuppasi minua, jonka päähenkilö kadottaa mojonsa ja menettää itseluottamuksensa. Eri slangeissa mojolla tarkoitetaan myös esimerkiksi karismaa, karmaa ja kokaiinia. Sanaa käytetään kuitenkin edelleen afroamerikkalaisessa kulttuurissa myös sen alkuperäisessä merkityksessä.
Mojoon viittaavia kappaleita

Kappaleen nimen perässä lukee, millä nimellä mojoa kutsutaan kappaleessa.
”Brand New Mojo Hand” – Wentus Blues Band (mojo hand)
”Aunt Caroline Dyer Blues” – The Memphis Jug Band (mojo)
”Come On in My Kitchen” – Robert Johnson (nation sack)
”Come Together” – The Beatles (”mojo filter”)
”Got My Mojo Working” – Muddy Waters (mojo)
”I’m a Mojo Man” – Lonesome Sundown (Cornelius Green) (mojo)
”(I’m Your) Hoochie Coochie Man” – Muddy Waters (mojo)
”Jomo Blues” – Waymon ”Sloppy” Henry (jomo)
”Keep Your Hand Off of My Mojo” – Coot Grant and Kid Sox Wesley Wilson (mojo)
”L.A. Woman” – The Doors (selitys yllä)
”Leroy” – Wheatus (mojo man)
”Little Queen of Spades” – Robert Johnson (mojo)
”Louisiana Blues” – Muddy Waters (mojo hand)
”Louisiana Hoo Doo Blues” – Gertrude Ma Rainey (mojo hand)
”Lowdown Mojo Blues” – Blind Lemon Jefferson (mojo)
”The Mojo” a.k.a. ”Mojo Boogie” – J. B. Lenoir (mojo)
”Mojoe Blues” – Charlie Lincoln (Charlie Hicks) (mojo)
”Mojo Hand” – Lightnin’ Hopkins  (mojo hand)
”Mojo Hand Blues” – Ida Cox (mojo hand)
”Mojo Pin” – Jeff Buckley
”Pray for Mojo” – Mustard Plug  (mojo)
”Scary Day Blues” – Blind Willie McTell (mojo)
”Secret Mojo Blues” – Brownie McGhee (mojo)
”She Drives Me Wild” – Michael Jackson (mojo in her pocket)
”Spider’s Nest Blues” – Hattie Hart and The Memphis Jug Band (toby)
”Tell Me Woman Blues” – Texas Alexander (mojo)
”Ticket Agent Blues” – Blind Willie McTell (mojo)
Aiheesta muualla

Hoodoosta englanniksi
Teksti: ”Blues Lyrics and Hoodoo”
Molempikätisyys

Molempikätisyys (ambidekstria) tarkoittaa, että henkilö voi arkisissa askareissaan käyttää kumpaa kättä haluaa melko tasaveroisesti.
Molempikätisillä on todettu enemmän ADHD:tä ja muita keskittymiseen vaikuttavia oireita, ja siten molempikätisyys mahdollisesti vaikuttaa osaltaan koulumenestykseen.
Mirror (D’espairsRayn albumi)

| Mirror D'espairsRay |
| --- | --- | --- |

Studioalbumin tiedot
 Julkaistu:  11. huhtikuuta 2007  18. kesäkuuta 2007 22. kesäkuuta 2007
 Tyylilaji: goottirock, Visual kei
 Kesto: 56.40
 Levy-yhtiö: Gan-Shin (Euroopassa)
D'espairsRayn muut julkaisut
| Coll:set 2005 | Mirror 2007 | Redeemer 2009 |
Mirror on D'espairsRayn toinen studioalbumi, joka julkaistiin vuonna 2007. Euroopan-julkaisu sisältää lisäksi bonuskappaleen "DESERT" sekä musiikkivideot "Squall" ja "TRICKSTeR".
Kappaleet

DAMNED – 4.47
TRICKSTeR – 4.17
MIRROR – 4.10
SIXty∞NINe – 4.34
Kogoeru Yoru ni Saita Hana (凍える夜に咲いた花) – 5.07
SCREEN – 4.50
Lost Scene – 4.28
Hollow – 4.11
Closer to Ideal – 6.02
Angeldust – 4.19
Squall – 4.56
Kaleidoscope – 4.53
DESERT  (bonusraita Euroopan-julkaisulla)
Arvostelut

Imperiumi: 9/10
Aiheesta muualla

Mirror (D’espairsRayn albumi) Discogsissa. (englanniksi)
Arvio JaMEn sivuilla (Arkistoitu – Internet Archive)
Molemminpuolinen varma tuho

Molemminpuolinen varma tuho on doktriini, jonka mukaan ydinaseilla tehty isku aiheuttaisi varman tuhon sekä ensimmäisen iskun kohteelle että sen tekijälle. Perusteena on se, että vaikka ensimmäinen isku poistaisi sen kohteena olevan ydinasevaltion kyvyn toteuttaa kostoiskuja maaperältään, etenkin sukellusveneissä olevilla ydinaseilla niiden toteuttaminen pysyisi mahdollisena. Opista käytetään lyhennettä MAD, joka tulee sanoista mutually assured destruction (molemminpuolinen varma tuho).
Käsite lanseerattiin vuonna 1969, jolloin Hudson-instituutin Donald G. Brennan lisäsi John F. Kennedyn hallinnon puolustusministeri Robert S. McNamaran käyttämään "assured destruction" -käsitteeseen (varma tuho) sanan "mutual" (molemminpuolinen). McNamara itsekin uskoi minkä tahansa ydinasein tehdyn iskun ydinasevaltioiden välillä johtavan vääjäämättä molempien osapuolten tuhoutumiseen. MAD-doktriinista ei kuitenkaan tullut Yhdysvaltain ensisijaista ydinasedoktriinia, sillä Yhdysvaltain ydinasearsenaalin koon, tarkkuuden ja kehittyneisyyden kasvu teki siitä yhden useista kilpailevista strategisista vaihtoehdoista. Esimerkiksi Ronald Reagan ei hyväksynyt oppia vaan loi Strategic Defense Initiativen, jonka tarkoitus oli turvata yhdysvaltalainen elämäntapa Neuvostoliiton aiheuttamalta uhalta.
McNamara itse ei pitänyt "varman tuhon" käsitteen muuttamisesta "molemminpuoliseksi varmaksi tuhoksi", vaikka alkoi käyttää jälkimmäistä käsitettä itsekin. Vuonna 1997 hän totesi haastattelussa, ettei oppi ole "hullu" (mad) vaan ydinasepelotteen perusta.
Mongolian Barbeque

| Mongolian Barbeque Leningrad Cowboys |
| --- | --- | --- |

Studioalbumin tiedot
 Julkaistu: 1997
 Formaatti: CD
 Tyylilaji: rock
 Levy-yhtiö: Megamania
Leningrad Cowboysin muut julkaisut
| Go Space 1996 | Mongolian Barbeque 1997 | Thank You Very Many – Greatest Hits and Rarities 1999 |
Mongolian Barbeque on suomalaisen Leningrad Cowboys -yhtyeen vuonna 1997 julkaistu studioalbumi. Se oli Veeti Kallion ensimmäinen ja ainoa albumi yhtyeen solistina. Albumin yhdestätoista kappaleesta seitsemän oli yhtyeen jäsenten omia sävellyksiä.
Mongolian Barbeque nousi kolmeksi viikoksi Suomen viralliselle albumilistalle, korkeimmillaan sijalle neljätoista.
Kappaleet

There Must Be an Angel (Playing with My Heart) – 3.35
Sweet Home Alabama – 4.27
Enchilada – 2.19
Home Town – 3.43
Have Mercy on Me – 4.30
I'm Not An A*****e – 3.54
Katjusha Ula-mix – 3.55
Bad Wind – 3.33
Drink Beer Polka – 3.38
Kasakka-remix – 4.04
Ivan the Birdman  – 5.22
Lähteet:
Muusikot

Sakke Järvenpää – laulu
Veeti Kallio – laulu
Mato Valtonen – laulu
Silu Seppälä – bassokitara
Tatu Kemppainen – kitara
Vesa Kääpä – kitara
Mauri Sumén – kosketinsoittimet, harmonikka
Teijo Erkinharju – rummut
Esa Niiva – saksofoni, huuliharppu
Pemo Ojala – trumpetti
Mari Hatakka – taustalaulu
Tiina Isohanni – taustalaulu
Lähde:
Aiheesta muualla

Hakutulos levyn nimelle: Mongolian barbeque Suomen äänitearkisto.[vanhentunut linkki]
Musée de Cluny

Hôtel de Cluny -rakennus, jossa Musée de Cluny toimii
Musée de Cluny, virallisesti Musée National du Moyen Âge, on keskiaikaisen taiteen museo Pariisissa. Se sijaitsee Latinalaiskorttelissa Boulevard Saint-Michelin ja Boulevard Saint-Germainin risteyksessä.
Rakennus on rakennettu 1400-luvun lopun ja 1500-luvun alun aikana. Rakennuksen tyyli yhdistää goottilaista ja renessanssityyliä. Rakennuksen osti vuonna 1843 Alexandre du Sommerard, joka muutti Hôtel de Clunyn museoksi keskiaikaisten esineidensä kokoelmalle. Museossa on esillä laaja kokoelma tekstiilitaidetta.
Aiheesta muualla

Wikimedia Commonsissa on kuvia tai muita tiedostoja aiheesta .
Museon ranskankielinen sivu
Museon englanninkielinen sivu (Arkistoitu – Internet Archive)
Musée de l’air et de l’espace

Musée de l’Air et de l’Espace
Musée de l’air et de l’espace on Ranskan suurin ilmailu- ja avaruusalan museo. Se on perustettu vuonna 1919 ja on siten maailman vanhin ilmailumuseo. Museo sijaitsee Le Bourget’n lentoasemalla, johon se siirtyi vuonna 1973. Sitä ennen se oli sijainnut eri paikoissa Pariisissa.
Näyttelyssä on lentokoneita, raketteja ja avaruusaluksia. Museon vanhimmat esineet ovat 1500-luvulta olevia tauluja ja kirjoja.
Ariane 5 ja Ariane 1
SO.6000 Triton n°3
Mirage 4000
Bleriot XI
Aiheesta muualla

Wikimedia Commonsissa on kuvia tai muita tiedostoja aiheesta .
Museon kotisivu
Museossa olevat koneet
Valokuvia museosta Virtualpilots-sivustolla
Mustapha Bundu

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mustapha Bundu Shong Hames
Syntymäaika: 28. helmikuuta 1997
Syntymäpaikka: Freetown, Sierra Leone
Pelipaikka: oikea laitahyökkääjä
Pituus: 189 cm
Paino: 79 kg
Seura
Seura: FC Andorra (laina)
Pelinumero: 18
Junioriseurat
-2015: Hartpury College
2015: Newquay FC
Seurat
| Vuodet | Seura | O | (M) |
| 2015-2016 | Hereford FC | - | (-) |
| 2016-2020 | Aarhus GF | 107 | (22) |
| 2020- | RSC Anderlecht | 11 | (-) |
| 2021 | FC København (laina) | 14 | (1) |
| 2021-2022 | Aarhus GF (laina) | 25 | (3) |
| 2022- | FC Andorra (laina) | 29 | (3) |
| Yhteensä | Yhteensä | 197 | (30) |
Maajoukkue
| 2019- | Sierra Leone | 11 | (1) |
 Seurajoukkueuran tilastot kattavat vain kansalliset sarjat.
Mustapha Bundu Shong Hames (s. 28. helmikuuta 1997 Freetown, Sierra Leone) on sierraleonelainen jalkapalloilija, joka edustaa andorralaista FC Andorraa (lainalla RSC Anderlechtista), ja Sierra Leonen jalkapallomaajoukkuetta. Oikeajalkaisella Bundulla on RSC Anderlechtissa sopimus vuoteen 2024 asti.  Bundu teki debyytin maajoukkueessa Liberiaa vastaan huhtikuussa 2019. Maajoukkueessa Bundu on tehnyt maalin Nigeriaa vastaan vieraissa. FC Andorrassa Bundu on pelannut 29 ottelua, joissa 3 maalia ja 2 maaliin johtanutta syöttöä. Joulukuussa 2022 Transfermarkt arvioi Bundun arvon olleen noin miljoona euroa.
Mustapha Mabrouki

Mustapha Mabrouki (s. 9. maaliskuuta 1979 Rabat, Marokko) on marokkolainen entinen pikajuoksija. Hän on asunut Suomessa vuodesta 2001 lähtien ja edustanut Lahden Ahkeraa. Kalevan kisoista Mabrouki on voittanut pronssia 400 metrin juoksussa, minkä lisäksi hän on ollut voittamassa kaksi kultaa, hopeaa ja pronssia 4 x 400 metrin viestijuoksussa sekä kultaa, hopeaa ja kaksi pronssia 4 x 800 metrin viestijuoksussa. Sisäratojen SM-kilpailuissa hän on voittanut hopeaa 400 metrin juoksussa.
Mustapha el-Biyaz

| Henkilötiedot |
| --- | --- | --- |
Syntymäaika: 12. joulukuuta 1960 (ikä 63)
Syntymäpaikka: Taza, Marokko
Pelipaikka: puolustaja
Pituus: 173 senttimetriä
Seurat
| Vuodet | Seura | O (M) |
|  1987–1988 |  KAC Marrakech  Penafiel |  1 (0) |
Maajoukkue
|  |  Marokko |  |
 Seurajoukkueuran tilastot kattavat vain kansalliset sarjat.
Mustapha el-Biyaz (arab. مصطفى البياز‎, s. 12. joulukuuta 1960 Taza) on uransa lopettanut marokkolainen jalkapalloilija. Puolustajana pelannut el-Biyaz edusti seuratasolla KAC Marrakechia ja Penafielia. Hän pelasi myös Marokon maajoukkueessa vuoden 1986 MM-kilpailuissa, jossa Marokko eteni ensimmäisenä afrikkalaismaana lohkovaiheesta jatkoon.
Vuonna 2006 el-Biyaz nimitettiin Afrikan jalkapalloliiton luettelemaan kaksisataa parasta afrikkalaispelaajaa viimeisen viidenkymmenen vuoden aikana -listalle.
Mullasjärvi

| Mullasjärvi |
| --- | --- |
Valtiot:  Suomi 
Paikkakunta:  Eura 
Koordinaatit:  60°56′29″N, 22°02′29″E
Vesistöalue ja valuma-alueen tietoja
Laskujoki:  Hinnerjoki 
Järvinumero:  33.004.1.002
Mittaustietoja
Pinnankorkeus:  40,1 m 
Rantaviiva:  2,051 km 
Pinta-ala:  18,145 ha  
 fiMullasjärvi 
Mullasjärvi sijaitsee Eurassa Satakunnassa ja kuuluu Lapinjoen vesistön Hinnerjoen alueeseen.
Maantiede

Järven pinta-ala on 18,1 hehtaaria ja sen pituus on kilometrin ja leveys 250 metriä. Järvellä ei ole luusuaa, koska Hinnerjoki virtaa järven soistuneen osan läpi.
Järven rantaviiva on 2,1 kilometriä pitkä ja ranta on puoliksi moreeni- ja kalliopohjaista maastoa ja peltojen reunaa. Haukkalankallio sijaitsee järven itäpuolella ja siellä on vain yksi loma-asunto. Länsipuolella on Vähäpuolenrahka, joka on ojitettu suo. Noin viidesosa järven pohjoisosasta on soistunut umpeen. Seutua kutsutaan Lamminkulmaksi.
Luonto

Järvi on voimakkaasti ruohottunut järvi. Järvessä viihtyy ainakin jokirapu, hauki ja ahven.
Molez

Pelinaikainen näkymä
Molez on suomalaisen Fractile Gamesin kehittämä sivultapäin kuvattu Worms-henkinen ammuskelupeli, joka julkaistiin sharewarena MS-Dosille vuonna 1997. Vuonna 1999 peli julkaistiin freewarena.
Molezissa pelaajat ovat myyriä, jotka ammuskelevat toisiaan ruudun kokoisella alueella, joka koostuu tuhoutuvasta maa-aineksesta ja sinne tänne ripotelluista kivistä. Aseina myyrillä on muun muassa lapioita ja kranaatinheittimiä. Peliä voi pelata kahdesta neljään pelaajaa yhdellä koneella.
Molez voitti Mikrobitin Vuoden 1998 parhaat shareware-pelit -äänestyksen. Vuonna 1998 Joosa Riekkinen ohjelmoi Lieron, josta tuli Molezia suositumpi.
Aiheesta muualla

Fractile Games
Molen kansallispuisto

Norsuja Molen kansallispuistossa.
Molen kansallispuisto on luonnonsuojelualue Ghanan luoteisosassa Afrikassa. Se on maan suurin kansallispuisto ja kattaa yli 4 800 neliökilometriä savannia ja jokilaaksoja. Molessa elää leijonia, leopardeja, puhveleita, norsuja, monia antilooppeja ja pieniä apinoita. Krokotiilit ovat hyvin näkyvissä, kun ne paistattelevat auringossa lammikoiden reunoilla.
Puistossa on tavattu 93 lajia nisäkkäitä, noin 400 lintulajia, yhdeksän sammakkoeläinlajia, 33 matelijalajia ja viisi endeemistä perhoslajia. Jokivarsien metsissä kasvaa monia harvinaisia ja endeemisiä kasvilajeja.
Muinainen karavaanireitti Maliin kulki aikoinaan nykyisen kansallispuiston poikki. Sitä pitkin vietiin tavaraa ja orjia, ja orjia siepattiin myös näiltä seuduilta. Puistossa on luola, jossa alkuasukkaat piileksivät orjakauppiailta. Kansallispuiston opastuskeskus on paikassa, jossa orjakauppiaat ryöstivät ja tuhosivat kokonaisen kylän. Myös muiden orjakauppiaiden tuhoamien kylien raunioita on puiston alueella.
Aiheesta muualla

Kuvia tai muita tiedostoja aiheesta Molen kansallispuisto Wikimedia Commonsissa
Mongefossen

Mongefossen on vesiputous Norjassa, Møren ja Romsdalin läänissä, Marsteinissa. Se on joen Mongeelva varrella. Sen korkeus on 774 metriä ja se on maailman korkeimpia vesiputouksia. Lähistöllä sijaitsevia muita vesiputouksia ovat Rangåafossen, Olmaafossen, Saufonnfossen, Gluterfossen ja Døntefossen. Mongefosseniin virtaa vettä kahdelta pieneltä jäätiköltä ja viidestä pienestä järvestä. 1977 alkaen Mongeelvan varrella on toiminut vesivoimala ja tämä on heikentänyt Mongefossenin virtausta. Nykyisin vesiputouksessa virtaa vettä lähinnä lumen sulamisvesien ja jäätiköiltä virtaavan sulamisveden myötä.
Mustapha el-Haddaoui

| 0 | 1 | 2 |
| --- | --- | --- |

Henkilötiedot
Syntymäaika: 28. heinäkuuta 1961 (ikä 63)
Syntymäpaikka: Casablanca, Marokko
Pelipaikka: keskikenttä
Pituus: 181 senttimetriä
Seurat
| Vuodet | Seura | O (M) |
| 1979–1985 1985–1987 1987–1988 1988–1990 1990–1993 1993–1995 1996–1997 |  Raja Casablanca  FC Lausanne  Saint-Étienne  Nice  RC Lens  Angers  Jeanne d'Arc |  23 (7) 33 (10) 58 (4) 84 (14) 65 (9) |
Maajoukkue
| 1983–1994 |  Marokko | 46 (0) |
 Seurajoukkueuran tilastot kattavat vain kansalliset sarjat.
Mustapha el-Haddaoui (arab. مصطفى الحداوي‎, s. 28. heinäkuuta 1961 Casablanca) on uransa lopettanut marokkolainen jalkapalloilija. Keskikentällä pelannut el-Haddaoui edusti seuratasolla pääosin ranskalaisseuroja, kuten Saint-Étiennea, Nizzaa ja Lensia. Hän pelasi myös Marokon maajoukkueessa vuosien 1986 ja 1994 MM-kilpailuissa.
Hänellä on myös Ranskan kansalaisuus.
Viron divisioona

Viron divisioona on Viron maavoimien pääasiallinen taisteluyksikkö.
Yhtymä perustettiin joulukuussa 2022 NATO:n kesäkuun 2022 Madridin kokouksen sovittujen suuntaviivojen pohjalta. Divisioona on luonteeltaan sodanajan taisteluyksikkö, ei koulutusorganisaatio.
Organisaatio

1. jalkaväkiprikaati
2. jalkaväkiprikaati
Päämaja- ja viestipataljoona
Tykistöpataljoona (patteristo)
Komentajaksi nimitettiin kenraalimajuri Veiko-Vello Palm.
Moita

| Moita |
| --- | --- |
 lippu:  vaakuna
 Moita Portugalin kartalla
 Koordinaatit: 38°39′N, 9°0′W 
Valtio:  Portugali
Alue:  Lissabonin alue
Ala-alue:  Setúbalin niemimaa
Piiri:  Setúbal
Hallinto:  
 – Hallinnon tyyppi:  Kunta
 – Pormestari:  Rui Garcia
Pinta-ala:  
 – Kokonaispinta-ala:  55,26 km²
Väkiluku (2011):  66 029
 – Väestötiheys:  1 195 as./km²
 
 www.cm-grandola.pt 
Infobox OKVirheellinen NIMI-arvo: 
Moita on kunta Setúbalin piirissä, Portugalissa. Sen pinta-ala on 55 km² ja väkiluku noin 66 000.
Moitan nykyinen pormestari on Rui Garcia.
Freguesiat

Alhos Vedros
Baixa da Banheira
Gaio-Rosário
Moita
Sarilhos Pequenos
Vale da Amoreira
Aiheesta muualla

Kuvia tai muita tiedostoja aiheesta Moita Wikimedia Commonsissa
Viralliset sivut (portugaliksi)
Setúbalin piirin kunnat
Alcácer do Sal
Alcochete
Almada
Barreiro
Grândola
Moita
Montijo
Palmela
Santiago do Cacém
Seixal
Sesimbra
Setúbal
Sines